Diari Oficial de la Generalitat Valenciana


Sumari del DOGV 3124, del 18-11-1997 (1997/11128)

Notificació de la resolució del recurs ordinari 270/95.
-------------------------------------------------------

### Dades del document

Número de DOGV
:   3124

Data del DOGV
:   18-11-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/11173


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari 270/95. [97/X11352]
  
D'acord amb el que estableix l'article 59.4 de la Llei 30/92, de 26 de novembre, de Règim Jurídic de les Administracions Públiques i Procediment Administratiu Comú, es procedeix a la notificació de la resolució del recurs ordinari amb número de referència interna R.270/95 al senyor Francisco Fernández Castellanos.
  
Resolució
  
Examinat el recurs ordinari formulat pel senyor Francisco Fernández Castellanos, contra la Resolució del Servei Territorial de València, en la sol·licitud de visat de contracte i ajudes econòmiques directes per a l'adquisició d'un habitatge a preu taxat, expedient DPV-62/91.
  
Antecedents de fet
  
Primer
  
El senyor Francisco Fernández Castellanos va presentar escrit de denúncia contra el senyor Antonio Olivares Palomo, promotor, davant del Servei Territorial d'Arquitectura i Habitatge de València, per deficiències constructives en l'immoble de la seua propietat de protecció oficial, situada a Torrent (València), carrer de Jorge Manrique núm. 4)B, per la qual cosa amb la visita prèvia d'inspecció es va acordar la incoació d'expedient sancionador contra aquest promotor, i es va donar trasllat al corresponent plec de càrrecs.
  
Segon
  
L'instructor de l'expedient sancionador va dictar proposta de resolució en la qual proposava a l'òrgan superior la imposició d'una sanció pecuniària de 300.000 pessetes, per la comissió d'una infracció molt greu de l'article 153 C) 6 i 7 del Reglament de VPO, com també l'obligació de realitzar les obres de reparació de les deficiències constructives, el promotor va formular al·legacions a aquesta proposta fent constar la realització d'aquestes.
  
Tercer
  
Havent comprovat mitjançant inspecció pericial que no s'havien efectuat totes les obres ordenades, el cap del Servei Territorial d'Arquitectura i Habitatge va dictar resolució en la qual, considerant provada la comissió de la infracció molt greu de l'article 153 C) 6 i 7 del RVPO, va imposar una sanció pecuniària de 300.000 pessetes i la realització de les obres que no s'havien efectuat.
  
Quart
  
A aquesta resolució va presentar escrit el promotor al·legant la reparació de les deficiències, que s'havia enviat un perit qui havia emés nou informe en el qual constava la realització de totes les obres ordenades, per això s'havia dictat resolució acordant l'arxiu de l'expedient sancionador.
  
Cinquè
  
Contra aquesta resolució, el senyor Francisco Fernández Castellanos va presentar recurs ordinari amb les al·legacions que hi consten.
  
Fonaments de dret
  
Primer
  
Aquesta Direcció General és competent per a la resolució d'aquest recurs ordinari, tant pel que disposa l'article 114 i 116 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i PAC), com pel que estableix el Decret 65/1991, de 15 d'abril, del Consell de la Generalitat Valenciana (DOGV núm. 1.547, de 21 de maig).
  
Segon
  
El que disposen els articles 107, 110, 114, 115, 116 i 117 de la LRJAP i PAC, quant a l'admissió i tramitació del recurs ordinari.
  
Tercer
  
El recurrent presenta al·legacions en què sol·licita que no s'arxive l'expedient sancionador ja que encara queden deficiències per reparar, com són les filtracions de la banyera a un armari, els taulells trencats en la vorera de la parcel·la exterior i un bassa d'aigua davant de l'entrada.
  
No obstant això el recurs no pot prosperar, ja que segons consta en els informes pericials, pel que fa a la filtració de la banyera, aquesta reparació va ser efectuada, sense que aquests s'hagen desvirtuat per això aquests informes han de prevaler davant de les manifestacions del recurrent. Quant als taulells trencats i la bassa d'aigua, no consten en cap moment en les obres a efectuar per la promotora, i pel transcurs de més de cinc anys des de la data de qualificació definitiva el juny de 1988 ja ha prescrit qualsevol infracció en la via administrativa, tenint en compte a més que no podrien considerar-se com a defectes de construcció de l'habitatge i per tant ser objecte d'un expedient sancionador. Per això procedeix l'arxiu de les actuacions acordat en la resolució recorreguda.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i altra legislació de general i pertinent aplicació, resolc:
  
Desestimar el recurs ordinari interposat pel senyor Francisco Fernández Castellanos, contra la Resolució del Servei Territorial d'Arquitectura i Habitatge de València, de data 8 de maig de 1995, que queda confirmada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta.
  
Per a la interposició del mencionat recurs serà requisit imprescindible que amb caràcter previ el recurrent en comunique a aquest òrgan la interposició. Tot això d'acord amb el que preveu l'article 57.2-f (en relació amb la disposició addicional onzena de la LRJAP i PAC) i article 58 de la Llei Reguladora de la Jurisdicció Contenciosa Administrativa, de 27 de desembre de 1956, com també l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjudici que puga exercir qualsevol altre recurs que estime convenient.
  
València, 30 d'agost de 1996.- El director general d'Arquitectura i Habitatge: José Mª García Zarco.
  
Conselleria d'Obres Públiques,
  
Urbanisme i Transports